— 20 гадоў на варце правапарадку ў Пружанах стаіць аператыўны маладзёжны атрад “Беркут”, які фарміруецца з актыўнай моладзі, у тым ліку са школьнікаў, — расказвае Ю.А.Пасько. — Разам з супрацоўнікамі раённай інспекцыі па справах непаўналетніх члены атрада інспектуюць вуліцы, наведваюць дзяцей з нядобранадзейных сем’яў, асабістым прыкладам вучаць падлеткаў сур’ёзна адносіцца да жыцця і адказваць за свае ўчынкі. Многія ўдзельнікі атрада паступаюць у Ваенную акадэмію Беларусі і Акадэмію МУС Беларусі.